PATVIRTINTA

Radviliškio r. Šiaulėnų Marcelino Šikšnio

gimnazijos direktoriaus 2021 m.

kovo 29 d. įsakymu Nr. 1-21-8

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS IKIMOKYKLINIO (PRIEŠMOKYKLINIO) UGDYMO GRUPĖS AUKLĖTOJO PADĖJĖJO PAREIGYBĖS APRAŠYMAS**

**I SKYRIUS**

**AUKLĖTOJO PADĖJĖJO PAREIGYBĖ**

1. Radviliškio r. Šiaulėnų Marcelino Šikšnio gimnazijos ikimokyklinio (priešmokyklinio) ugdymo grupės auklėtojo padėjėjo pareigybės aprašymas reglamentuoja specialius reikalavimus darbuotojo, einančio šias pareigas, jo funkcijas ir atsakomybę.

2. Auklėtojo padėjėjo pareigybės grupė – kvalifikuotas darbuotojas.

3. Auklėtojo padėjėjo pareigybės lygis – C.

4. Auklėtojo padėjėjo pareigybės kodas –531101.

5. Auklėtojo padėjėjas pavaldus direktoriaus pavaduotojui ūkio reikalams.

**II SKYRIUS**

**SPECIALŪS REIKALAVIMAI AUKLĖTOJO PADĖJĖJO PAREIGAS EINANČIAM DARBUOTOJUI**

6. Darbuotojas, einantis auklėtojo padėjėjo pareigas, turi atitikti šiuos specialiuosius reikalavimus:

6.1. šiose pareigose gali dirbti asmuo, turintis ne žemesnį kaip vidurinį išsilavinimą;

6.2. mokėti lietuvių kalbą, gebėti bendrauti su vaikais;

6.3. būti nustatyta tvarka pasitikrinęs sveikatą;

6.4. būti išklausęs pirmosios pagalbos ir higienos mokymus ir turėti galiojančius pažymėjimus;

6.5. turi būti susipažinęs su valomų patalpų tipais, paskirtimi bei apimtimis, orgtechnikos, baldų ir kito inventoriaus priežiūros reikalavimais, patalpų interjero ir gėlių priežiūros ypatumais;

6.6. žinoti higienos normas, sanitarijos reikalavimus ir gebėti juos taikyti praktiškai;

6.7. būti susipažinęs su darbo tvarkos taisyklėmis, žinoti darbuotojų saugos ir sveikatos, priešgaisrinės apsaugos reikalavimus, naudojamų elektros įrankių eksploatacijos instrukcijas.

**III SKYRIUS**

**AUKLĖTOJO PADĖJĖJO PAREIGAS EINANČIO DARBUOTOJO FUNKCIJOS**

7. Auklėtojo padėjėjo pareigas vykdantis darbuotojas vykdo šias funkcijas:

7.1. užtikrina higienos reikalavimų laikymąsi grupėje:

7.1.1. kasdien du kartus per dieną, o esant reikalui ir dažniau, kai patalpose nėra vaikų plauna visų grupės patalpų grindis, drėgnu skuduru nuvalo grindų apvadus;

7.1.2. kasdien dulkių siurbliu valo kilimus, vieną kartą per mėnesį išpurto juos lauke;

7.1.3. du kartus per metus (balandžio pradžioje ir rugpjūčio pabaigoje) išpurto lauke pagalves, antklodes, čiužinius;

7.1.4. kiekvieną rytą drėgna šluoste nuvalo dulkes nuo stalų, spintų, lentynų, stendų, paveikslų, kitų baldų, durų, palangių, kambarinių gėlių, jas laisto;

7.1.5. kasdien valo dulkes nuo žaislų ir mokymo priemonių, kas savaitę žaislus plauna;

7.1.6. du kartus per metus valo visų vidaus patalpų langų stiklus ir nuplauna jų rėmus;

7.1.7. kasdien iš šiukšliadėžių išneša šiukšles, valo unitazus ir kriaukles, bei kitus sanitarinius mazgus leidžiamais naudoti valikliais;

7.1.8. kasdien vėdina grupės patalpas, karantino metu dezinfekuoja inventorių, indus, patalpas;

7.1.9. kartą per mėnesį atlieka patalpų pagrindinį valymą: plauna ir valo baldus, duris, sienas, šviestuvus ir kt.

7.1.10. kloja lovytes, ženklina ir keičia pagal grafiką (prireikus ir dažniau) patalynę, nuneša ją į nešvarių skalbinių patalpas;

7.1.11. naudoja darbo įrankius (kibirus, šepečius, šluostes ir kt), spec. Rūbus pagal paskirtį, valymo ir dezinfekcijos priemones laiko vaikams neprieinamoje vietoje;

7.1.12. informuoja direktoriaus pavaduotoją ūkio reikalams, grupės auklėtoją apie vaikų gyvybei ar sveikatai gresiantį pavojų (sulūžę baldai, nepritvirtinti įrengimai, nebetinkami naudoti žaislai ir kt.);

7.1.13. visas vaikui skirtas priemones ženklina tuo pačiu ženklu ar numeriu: lovą ar čiužinį, patalynę, naktipuodį. Draudžiama vieno vaiko naudotas priemones neišplovus perduoti kitam vaikui.

7.1.14. dirbant su valymo, dezinfekcijos priemonėmis, vadovaujasi gamintojų instrukcijomis, gamintojų ar tiekėjų saugos duomenų lapuose nurodytais sveikatos saugos reikalavimais;

7.1.15. esant reikalui atlieka smulkų patalpų remontą;

7.1.16. asmeniniam naudojimui skirtus vaistus laiko vaikams neprieinamoje vietoje.

7.2. organizuoja vaikų maitinimą:

7.2.1. serviruoja stalus, pagal maitinimo grafiką atneša iš virtuvės maistą ir dalina vaikams, padeda vaikams pavalgyti, plauna indus;

7,2.2. valo stalus po kiekvieno maitinimo, užterštus stalus valo nedelsiant;

7.2.3. esant būtinybei padeda pamaitinti vaikus.

7.3. teikia pagalbą grupės auklėtojui:

7.3.1. padeda vaikams apsirengti ruošiantis pasivaikščiojimui lauke, kūno kultūros ir muzikos veiklai bei persirengti grįžus iš jos (pagal poreikį);

7.3.2. padeda vaikams susitvarkyti drabužius, avalynę, žaidimo vietą (pagal poreikį);

7.3.3. prižiūri vaikus pietų miego metu auklėtojui dalyvaujant susirinkimuose ar kituose renginiuose, atsako už vaikų sveikatą ir gyvybę;

7.3.4. lydi vaikus į pasivaikščiojimus ir kt.;

7.3.5. pasiskirsto darbais su auklėtoju organizuojant vaikų rėžiminius momentus (vaikams naudojantis tualetu, plaunantis rankas, ruošiantis miegui ir kt.);

7.3.6. padeda grupės auklėtojui ruošiantis veiklai ir veiklos metu (padeda vaikams užsirišti prijuostes, įsipilti vandens dailės veiklai, nušluostyti stalą po dailės veiklos ir kt.);

7.3.7. atneša lauko žaislus ir skėčius į vaikų žaidimo aikštelę pagal oro sąlygas, poreikį;

7.3.8. nuneša žaidimo inventorių po pasivaikščiojimo į tam skirtą vietą;

7.3.9. kartu vyksta į grupės vaikų ekskursijas;

7.3.10. talkina tvarkant grupės aikštelės teritoriją;

7.3.11. stebi ir teikia pagalbą ugdomosios veiklos metu specialiųjų ugdymosi poreikių vaikams;

7.4. Efektyviai ir racionaliai naudoja darbo laiką, dirba tik tuos darbus, kurie yra nurodyti darbo sutartyje ir šiame pareigybės aprašyme, darbo metu neužsiiminėja pašaliniais darbais, tinkamai organizuoja savo darbą.

7.5. Baigęs darbą, prieš išeidamas iš patalpos, auklėtojo padėjėjas turi patikrinti:

7.5.1. ar neliko neuždarytų langų ir esant reikalui juos uždaryti:

7.5.2. ar nebėga vanduo iš vandens čiaupų ir esant reikalui juos užsukti;

7.5.3. ar neliko įjungtas elektros apšvietimas ar elektros prietaisai ir esant reikalui juos išjungti.

7.6. Išeidamas iš patalpos auklėtojo padėjėjas, jei patalpose neliko žmonių, jas užrakina.

7.7. Pastebėjęs vandentiekio, šildymo sistemos, elektros gedimus, gimnazijos turto (baldų, santechnikos įrenginių ar kita) sugadinimo ar sunaikinimo atvejus auklėtojo padėjėjas apie tai nedelsdamas privalo pranešti direktoriaus pavaduotojai ūkio reikalams.

7.8. Vykdo kitus gimnazijos direktoriaus ar direktoriaus pavaduotojo ūkio reikalams vienkartinio pobūdžio pavedimus.

\_\_\_\_\_\_\_\_\_\_\_\_\_\_\_\_\_\_\_\_